title: Georges de Villebois-Mareuil
text: Georges Henri Anne Marie Victor, kont Villebois-Mareuil (Naoned, 22 a viz Meurzh 1847 - Boshof, Transvaal, Suafrika, 5 a viz Ebrel 1900, a oa ofisour en arme Frañs.
  Brud a c'hounezas pa stourmas diouzh tu ar Voered enep ar Rouantelezh-Unanet en Eil Brezel ar Voered (11 a viz Here 1899-31 a viz Mae 1902).
  
  E 1867 e teuas er-maez eus Skol Saint-Cyr. Brezeliñ a reas en Indez-Sina ; en arme al Liger e voe e-kerzh Brezel 1870.
  
  Heuliañ a reas stummadur ar Skol a Vrezel, penn sturvod rannarme Aljer e voe. Koronal e oa pa roas e zilez e 1895. E 1899 ez eas da Suafrika evit sikour ar Voered, e penn ur bagad emouestlidi c'hall ha hollandat e oa pa voe lazhet e-kerzh ur c'hrogad a badas ouzhpenn teir eurvezh enep soudarded breizhveurat kalz niverusoc'h.
  Danevellet eo bet e desteni a-zivout ar brezel-se en ul levr anvet Carnets de campagne embannet e 1902. 
  
  Roueelour, enepyuzev, enepfrañmason, enepsaoz e oa. Ezel eo bet eus an Action Française.Roet eo bet e anv d'ur boulouard gant kêr Roazhon.
  
  Mammennoù 
    Jean-Loup Avril, 500 Bretons à connaître, L'Ancre de Marine, 1989 – ASIN : B004AUYMUK.
  
  Broadelourien c'hall
  Istor Suafrika
  Soudarded vreizhat
  Ganedigezhioù 1847
  Marvioù 1900
  Tud eus Naoned